แนวโน้ม SET ไซด์เวย์ หลังเข้าช่วงหยุด “สงกรานต์” จับตาเงินเฟ้อสหรัฐสัปดาห์นี้
โบรกคาดตลาดหุ้นไทยแกว่งไซด์เวย์หลังเข้าใกล้สู่ช่วงวันหยุดเทศกาลสงกรานต์ ส่วแนะรอติดตามตัวเลขเงินเฟ้อสหรัฐกลางสัปดาห์นี้ พร้อมให้แนวต้าน 1,590-1,600 จุด แนวรับ 1,560-1,570 จุด
โบรกคาดตลาดหุ้นไทยแกว่งไซด์เวย์หลังเข้าใกล้สู่ช่วงวันหยุดเทศกาลสงกรานต์ ส่วแนะรอติดตามตัวเลขเงินเฟ้อสหรัฐกลางสัปดาห์นี้ พร้อมให้แนวต้าน 1,590-1,600 จุด แนวรับ 1,560-1,570 จุด
10 เม.ย. 2566

นายเทิดศักดิ์ ทวีธีระธรรม รองกรรมการผู้อำนวยการ สายงานวิจัย บล.เอเซีย พลัส กล่าวว่า ตลาดหุ้นไทยวันนี้คาดว่าแกว่งไซด์เวย์ ซึ่งตลาดยังไร้ปัจจัยใหม่ที่จะเข้ามาสนับสนุน ประกอบกับเข้าใกล้สู่ช่วงวันหยุดเทศกาลสงกรานต์ ทำให้นักลงทุนเริ่มชะลอการลงทุนกันบ้างแล้ว
ขณะที่ปัจจัยต่างประเทศในคืนวันศุกร์ที่ผ่านมาตัวเลขการจ้างงานนอกภาคการเกษตรของสหรัฐออกมาตามที่ตลาดคาด และสะท้อนให้เห็นถึงตลาดแรงงานของสหรัฐที่แข็งแกร่ง และในกลางสัปดาห์นี้ยังมีการรายงานเงินเฟ้อสหรัฐที่ยังต้องติดตาม ซึ่งจะมีผลต่อการคาดการณ์ทิศทางการปรับขึ้นดอกเบี้ยของธนาคารกลางแหรัฐ (เฟด) ส่วนตลาดหุ้นอื่นในภูมิภาคเอเชียเช้านี้เปิดมาส่วนใหญ่ปรับตัวขึ้น
ให้แนวต้าน 1,590-1,600 จุด แนวรับ 1,560 – 1,570 จุด